SVEUČILIŠTE U SPLITU

**POMORSKI FAKULTET**

Ruđera Boškovića 37, Split

Split, 16.02.24.

Broj RKP: 22460

Matični broj: 01406043

OIB 24624257529

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023 GODINU**

 Financijski plan je akt Pomorskog fakulteta u Splitu kojim se utvrđuju njegovi prihodi i primici, te rashodi i izdaci u skladu s proračunskim klasifikacijama. Financijski plan se donosi i izvršava u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2023 GODINU**

 **1.Uvod**

 Sukladno Zakonu o proračunu, članak 76. stavak 3 i članak 81 stavak 3, a na temelju smjernica ekonomske i fiskalne politike, proračunski korisnik je izradio Izvještaj o polugodišnjem izvršenju financijskog plana za 2023. godinu.

Prema članu 86. zakona o proračunu (NN 144/21) izvještaj je dan na usvajanje Fakultetskom vijeću u veljači u skladu s aktima kojima je uređen rad Fakulteta.

S obzirom na korištenje kolektivnog godišnjeg odmora i rada Fakultetskog vijeća, isto je usvojilo Izvještaj o izvršenju izrađen po vlastitom predlošku.

Financijski plan Fakulteta čine prihodi i primici, te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji, te izvorima financiranja.

Obrazloženje godišnjeg izvršenja financijskog plana sadrži obrazloženje općeg dijela po ekonomskoj klasifikaciji i izvorima financiranja. Opći dio sastoji se od ostvarenja prihoda i rashoda, primitaka i izdataka u 2023 godini i od ostvarenog prijenosa sredstava iz prethodne godine i prijenosa sredstava u slijedeću godinu.

**I. Opći dio**

Strukturu Izvršenja prethodne godine, plana i izvršenja tekuće godine čine:

|  |  |  |  |
| --- | --- | --- | --- |
| PRIHODI/RASHODITEKUĆA GODINA  | Izvršenje prethodne godine | Plan tekuće godine | Izvršenje tekuće godine  |
| **Prihodi ukupno** | **4.653.492** | **4.809.231** | **5.223.562** |
| Prihodi poslovanja | 4.653.492 | 4.809.231 | 5.223.562 |
| Prihodi od prodaje nefinancijske imovine | 0 | 0 | 0 |
| **Rashodi ukupno** | **4.753.682** | **4.809.231**  | **5.019.766** |
| Rashodi poslovanja | 4.597.153 | 4.729.717 | 4.954.313 |
| Rashodi za nefinancijsku imovinu | 156.529 | 79.514 | 65.453 |

Ukupni prihodi poslovanja planirani su u visini od 4.809.231.- EUR-a, a od toga je ostvareno 5.019.766.- EUR-a u izvještajnom razdoblju, I.-IX. 2023 godine.

Strukturu prihoda čine:

**-52 Ostale pomoći**: sredstva dobivena kao partner na projektu Wracks4ALL, po isplatama ZNS 4, 5 i 6, od nositelja projekta Sveučilište u Crnoj gori, u visini od 154.816,66 EUR-a.

Tekući prijenosi između proračunskih korisnika istog proračuna temeljem prijenosa EU sredstava za Erasmus + osposobljavanje i mobilnost zaposlenika, sredstva za isplatu nastave na studiju vojnog pomorstva, sve dobiveno od Sveučilišta u Splitu. Tekuće pomoći proračunskim korisnicima iz proračuna JLP(R)S koji im nije nadležan za sufinanciranje provedbe konferencije IMSC i DeepTech foruma u ukupnom iznosu od 11.300.-EUR-a

**-43 Prihodi za posebne namjene:** ostvareni prihodi od školarina, upisnina, razredbenih ispita i ostalih administrativnih troškova koji se odnose na studente Fakulteta. Ostvareno je cca 7% više u prihoda odnosu na prethodno razdoblje, zbog boljeg uvida i evidentiranja plaćanja računa i slanja opomena za nenaplaćene školarine i upisnine.

**-31 Vlastiti prihodi:** zbog održavanja konferencije IMSC u svibnju o.g. ostvareni su veći prihodi od pruženih usluga temeljem kotizacija za konferenciju. Također ostvaren je i prihod u visini od 2.973.- EUR-a od raspodjele sredstava temeljem Sporazuma 3 Fakulteta Prirodoslovno matematičkog i Kemijskog zbog proizvodnje električne energije putem solarnih panela nazgradi 3 Fakulteta.

Prihodi od pruženih usluga uključuju i prihode ostvarene od polaznika trening tečajeva za obuku pomoraca, te posebnog programa obrazovanja pomoraca. Sveukupni prihodi temeljem vlastitog angažmana na tržištu ostvareni su u cca 20% manjem postotku nego prethodnog izvještajnog razdoblja.

**-61 Donacije:** tekuće donacije dobivene od tvrtke Plovput i Splitsko dalmatinske županije za sufinanciranje organizacije konferencije IMSC i foruma DeepTech, za pomoć kod pokrića dijela troškova organizacije konferencije i foruma, kod tiskanja promidžbenih materijala, usluga prijevoza i najma dvorane.

**-11 Opći prihodi i primici:** uključuje sredstva za pokriće redovnih plaća i ostalih materijalnih troškova zaposlenika koji plaću i ostale naknade primaju iz državnog proračuna.

Također i primljena sredstva od Sveučilišta u Splitu u visini od 251.242,27 EUR-a za 5. rata programskih ugovora i 105.642,96.- EUR-a za Znanstvenu djelatnost.

Ukupni rashodi poslovanja planirani su u visini od 4.809.231.- EUR, a od toga je ostvareno 5.019.766.- EUR-a u izvještajnom razdoblju, I.-IX. 2023 godine.

Strukturu rashoda čine:

**-11 Opći prihodi i primici:** odnosi se na rashode za plaće, naknade i materijalna prava zaposlenika. Svi planirani materijalni troškovi kao što je pokriće troškova električne energije, usluge telefona i pošte, uredski materijali, zakupnine i najamnine, komunalne usluge i sl. se pokrivaju iz programskih ugovora do visine dobivenih sredstava, a razlika iz prihoda za posebne namjene.

**-31 Vlastiti prihodi:** troškovi plaća za redovan rad zaposlenika koji održavaju nastavu na trening centru i posebnom programu obrazovanja temeljem kojih se ostvaruju vlastiti prihodi. Isplaćeni su rashodi za prehranu svim zaposlenicima koji ostvaruju pravo na isplatu za razdoblje od 01.-07.-09.-12./23. godine. Temeljem javnog natječaja dane su donacije Jedriličarskom klubu, Udrugama pomorskih kapetana i pomorskih strojara, Klubu daljinskog plivanja i Centru za odgoj i obrazovanje u ukupnom iznosu od =3.051.-. EUR

**-43 Prihodi za posebne namjene:** troškovi plaća za redovan rad zaposlenicima koji plaću ne primaju iz sredstava državnog proračuna, a neophodni su za rad Fakulteta. Plaća za prekovremeni isplaćene zbog povećanog obima posla svih zaposlenika kod organizacije novih događanja na Fakultetu, Dani karijera, Foruma, Konferencija, Dani žena u pomorstvu i slično.

Povećani su i troškovi službenih putovanja, ali prethodna godina je teško usporediva jer su još vladali uvjeti vezani za Corona virus. Povećani su materijalni rashodi, kao što su troškovi koji se odnose na električnu energiju, te na materijal za tekuće i investicijsko održavanje. Odstupanje u odnosu na planirani financijski plan i na izvršenje prethodne godine je za nabavu službene odjeće i obuće. Bilo je neophodno nabaviti nova odjela za Prodekane i Dekana s logom Fakulteta za svečane sjednice i razne druge protokolarne aktivnosti uprave Fakulteta.

Ostali nespomenuti rashodi poslovanja su znatno uvećani zbog novog evidentiranja troškova koji se doznačuju Sveučilištu za rad Studentskog zbora i za Studentske projekte u visini od 32.092,94 EUR-a.

Zbog nepredviđenog kvara na sustavima klimatizacije u server salama bilo je neophodno nabaviti nove klima uređaje, a nisu predviđeni planom. Trošak je evidentiran na računu opreme za održavanje i zaštitu.

Također neophodno je bilo i ulaganje u računalne programe, nabavkom nove programske podrške za evidentiranje protokola.

**-52 Ostale pomoći**: uglavnom se odnose na troškove službenih putovanja iz projekata i to Erasmus + osposobljavanja zaposlenika Fakulteta.

**-61 Donacije:** većinu troškova čine troškovi učinjeni za održavanje IMSC konferencije i foruma Deep Tech. Sredstva za financiranje događanja su dobivena iz donacija od tvrtki Plovput i Jadroplov, te Splitsko-dalmatinske županije.

 **Račun financiranja**

 **(prijenos sredstava iz prethodne godine i prijenosa sredstava u sljedeću godinu)**

Preneseni višak prihoda iz 2022 godine:

|  |  |
| --- | --- |
| Izvor 11: opći prihodi i primici - samo znanstvena djelatnost  | 53.164,95 EUR |
| Izvor 31: vlastiti prihodi  | 212.918,63 EUR |
| Izvor 43: ostali prihodi za posebne namjene  | 155.953,72 EUR |
| Izvor 52: ostale pomoći i darovnice  | 106.612,66 EUR |
| Izvor 61: donacije  | 17.483,52 EUR |

Preneseni višak prihoda iz 2023 godine:

|  |  |
| --- | --- |
| Izvor 11: opći prihodi i primici - samo znanstvena djelatnost  | 106.665 EUR |
| Izvor 31: vlastiti prihodi  | 192.956 EUR |
| Izvor 43: ostali prihodi za posebne namjene  | 38.754 EUR |
| Izvor 52: ostale pomoći i darovnice  | 335.107 EUR |
| Izvor 61: donacije  | 22.447 EUR |

Preneseni višak prihoda iz prethodnih godina utrošit će se za moguće pokriće troškova poslovanja budućih razdoblje, uzrokovanih nepredviđenim promjenama na tržištu.

U svibnju 2023 već je većina sredstava iz Izvora 43 i 31 prenesena iz prethodnih razdoblja iste godine utrošena na pokriće isplate prekonormnog rada zaposlenika, isplata održavanja Erasmus nastave, isplata održavanja nastave na posebnom programu obrazovanja itd.

Također utrošeno je i na isplatu sudskih presuda i ostalih vezanih troškova (odvjetnica, trošak suda, zatezne kamate) do refundacije sredstava od Ministarstva.

Za više od 200% su prenesena sredstva u 2024 iz izvora financiranja 011, razlog je u novo donesenoj Odluci o raspodjeli sredstava od znanstvene djelatnosti po tzv. glavarinama zaposlenika. Kako je Odluka donesena krajem 2023 godine zaposlenici nisu trošili svoja sredstva te se sredstva prenose u novu godinu.

Uvećanje je vidljivo i na izvoru financiranja 052. Doznačena su završna sredstva za projekte Wracks4All, Bluewbc, Medusa, Maremathics, trošenje sredstava po navedenim projektima nije bilo moguće jer su Projekti već završeni.

**II. Posebni dio**

Posebni dio godišnje izvršenja financijskog plana za 2023. godinu se provodi kroz planirana sredstva za redovno poslovanje Fakulteta, provođenje studijskih programa visokog obrazovanja, aktivnosti koje Fakultet obavlja na tržištu putem stručnih projekata i obrazovanja pomoraca, projekata znanstvenoistraživačke djelatnosti, te provedba EU projekta koje se provode kroz sljedeće aktivnosti:

A621004 - redovna djelatnost Sveučilišta u Splitu

Obuhvaća plaće i materijalna prava zaposlenika koja su planirana temeljem Uputa Ministarstva financija i Ministarstva znanosti i visokog obrazovanja, te dobivenih limita od Sveučilišta u Splitu, a ostvaruju se preko računa Državne riznice.

Unutar ove aktivnosti planirana su i sredstva za zdravstvene usluge, tj. za sistematske preglede zaposlenika, te za podmirenje naknade zbog nezapošljavanja invalida. Sredstva su doznačena od Ministarstva temeljem poslanih izvještaja, a višak neutrošenih sredstava se krajem proračunske godine vraća u državni proračun.

A622122 - programsko financiranje javnih visokih učilišta

Aktivnost Programskog financiranja javnih visokih učilišta obuhvaća sredstva koja se Fakultetu uplaćuju temeljem Ugovora o Programskom financiranju. Aktivnosti su podijeljene na namjene koje su definirane i samim Ugovorom, a to su financiranje nastavne djelatnosti, te financiranje znanstvene i umjetničke djelatnosti.

Ostvareni rashodi iznose 269.668.- EUR-a, a odnose se na rashode za zaposlene i to za prekonormni rad znanstveno nastavnih zaposlenika, rashode za usluge i to najvećim dijelom za intelektualne usluge, tj. isplata drugog dohotka za održanu nastavu vanjskim suradnicima. Ostali rashodi po ovoj aktivnosti odnose se na materijalne rashode redovnog poslovanja, pokrića troškova uredskih materijala, električne energije, troškovi održavanja, službenih putovanja, komunalnih usluga i ostalih rashoda poslovanja.

Prihodi po ovoj aktivnosti planirani su u okviru limita dobivenih od Ministarstva znanosti i visokog obrazovanja, tj. od Sveučilišta u Splitu, koje Fakultetu doznači sredstva na žiro račun.

A621181 - pravomoćne sudske presude

Prema uputama Ministarstva navedena aktivnost se ne iskazuje u Financijskom planu. Radi se o isplatama razlike u plaćama zaposlenika koji su u 2023 godini isplaćene u visini od 25.462.- EUR-a, a uključuju i zatezne kamate, troškove odvjetnika i troškove suda.

Potraživanja za refundaciju utrošenih sredstava su poslana Ministarstvu, sukladno uputama dobivenih od Ministarstva znanosti i visokog obrazovanja.

A679091 - redovna djelatnost Sveučilišta u Splitu (iz evidencijskih prihoda)

Aktivnost redovna djelatnost Sveučilišta u Splitu obuhvaća najveći dio poslovanja Fakulteta uz financiranje programskih ugovora, posebno ako uzmemo u obzir da aktivnost A621004 obuhvaća plaće koje se ostvaruju preko državne riznice.

Na ovoj aktivnosti su slijedeći izvori financiranja:

* Vlastiti prihodi (izvor 31) - troškovi po ovoj aktivnosti odnose se na troškove isplata plaća zaposlenicima koji rade na Posebnom programu obrazovanja i Trening centru, te pripadajuće doprinose. Ostali materijalni rashodi, uključujući troškove reprezentacije, intelektualnih i osobnih usluga, te dane donacije sukladno natječaju o donacijama.
* Prihodi za posebne namjene (izvor 43) – utrošeno je 34% više troškova u odnosu na planirane. Razlog je što su doznačene sredstva od programskih ugovora u dosta manjem iznosu od planiranih tj. dobivenih limita od Sveučilišta u Splitu. Razlika za redovne, mjesečne materijalne troškove koje su planom bile predviđene za potrošnju iz sredstava po aktivnosti A622122, se pokrila iz ovog izvora financiranja. Prihodi ostvareni po ovom izvoru su od školarina studenata i ostalih naknada za upisnine, X-ice, troškove promocije i sl.

A679077 – EU projekti Sveučilišta u Splitu (iz evidencijskih prihoda)

Odnosi se na sredstva po izvore financiranja 52 pomoći i 61 donacije.

* Pomoći (izvor 52) - sredstva ponajviše čine prenosi između proračunskih korisnika istog proračuna za Erasmus putovanja, te projekte čiji je nositelj Sveučilište u Splitu. Po računu 369 nismo imali prijenosa sredstava drugim proračunskim korisnicima.
* Donacije (izvor 61) – donacije dobivene za organizaciju konferencija te utrošene za usluge promidžbe, te reprezentacije, utrošene namjenski.